שרון צוהר

שרון צוהר (נולדה ב-23 במאי 1973) היא סופרת ישראלית ועורכת לשון. נולדה באשקלון וגדלה באילת. בצה"ל שירתה בחיל הקשר, למדה תקשורת ומנהל עסקים במכללה למנהל, שלוחת תל אביב. בעברה עסקה צוהר בהפקות של פסטיבלים ובהפקות טלוויזיה, הפיקה תצוגות אופנה בישראל ושאר בעולם, ובהמשך ניהלה חברת כוח אדם באילת במשך שתים־עשרה שנים. לאחר צאת ספרה השני לאור עברה לעסוק אך ורק בכתיבה ובעריכה. כיום היא העורכת הראשית של הוצאות 'יהלומים', 'אדל' ו'מטאור'. בנוסף לעיסוקיה אלה, שרון מעבירה הרצאות ברחבי הארץ וכן סדנאות כתיבה. צוהר נשואה ואם לחמישה ילדים, מתגוררת בפרדס חנה. תחילה פרסמה סיפורים קצרים ברשת האינטרנט. בינואר 2016 יצא לאור ספרה הראשון, 'אהבה בין הגלים', בהוצאת 'ביבוקס'. באפריל 2016 יצא לאור ספרה השני, 'חסר מנוחה', שנכנס לרשימת רבי המכר של עיתון "הארץ" בקטגוריית ספרים דיגיטליים-פרוזה. ביוני 2016 יצא לאור ספרה השלישי, 'מהלך מסוכן'. באוגוסט 2016 יצא לאור ספרה הרביעי, 'דד-ליין', שנכנס לרשימת רבי המכר של עיתון "הארץ" בקטגוריית ספרים דיגיטליים־פרוזה והופיע בה במשך חמישה שבועות רצופים. בנובמבר 2016 יצא לאור ספרה החמישי, 'על המסלול', המתבסס ברובו על חוויותיה מימיה כמפיקת תצוגות אופנה. בפברואר 2017 יצא לאור בהוצאת 'יהלומים' ספרה השישי, 'כשהגלים מתחזקים'. הספר הגיע למעמד של 'ספר זהב' בשנת 2020 והודפס במהדורה מיוחדת שכוללת פרק בונוס. באוגוסט 2017 יצא לאור ספרה השביעי, 'מלאכים מעל העיר'. בינואר 2018 יצא לאור ספרה השמיני, 'האמת שבפנים', ובמאי אותה שנה יצא לאור ספרה התשיעי, 'אדר'. בינואר 2019 יצא לאור דואט הספרים 'רבות הדרכים' ו'אם אלה החיים' שנכנס לעשירייה הפותחת של 'צומת ספרים'. שני הספרים הגיעו למעמד של רב־מכרי בחודש פברואר 2019. בינואר 2020 יצא לאור ספרה השנים־עשר, 'חולות נודדים'. הספר נכנס לעשירייה הפותחת של צומת ספרים. הספר הגיע למעמד של רב־מכר תוך שבוע מיום צאתו לאור וכבש את המקום השני ברשימות רבי המכר של אותו החודש. בדצמבר 2020 יצא לאור ספרה השלושה־עשר, 'עד שהאבק ישקע'. הספר נכנס לעשירייה הפותחת של צומת ספרים, וכבר בשבוע הראשון לצאתו לאור כבש את המקום הראשון ברשימת רבי המכר של רשת סטימצקי ואתר 'גטבוקס' בקטגוריית ספרים דיגיטליים־פרוזה. (הספר בקטלוג ULI) במרץ 2022 יצא לאור צמד הספרים ׳חמש אצבעות על היעד׳. שני הספרים נכנסו לעשירייה הפותחת של צומת ספרים וזכו למעמד של רבי מכר עוד לפני שממש הגיעו לחנויות לאחר שנמכרו באלפי עותקים כבר במכירה המוקדמת. במרץ 2023 יצא לאור הספר ׳להתאהב ולהישאר בחיים׳, הרביעי בסדרת ׳כשהגלים מתחזקים׳. הספר נכנס לעשירייה הפותחת של צומת ספרים וכבש את המקום הראשון ברשימות רבי המכר של הרשת כבר בשבוע הראשון לצאתו. פרסמה עוד שני ספרים השיבה לחיים ומקום לגור בו צוהר פרסמה גם סיפור קצר באנתולוגיה 'יותר מסתם אגדות', שראתה אור בהוצאת יהלומים ביוני 2018, לקראת שבוע הספר. במאי 2021 פורסם בעיתון ׳הארץ׳ שזכויות ההפקה של ספרה ׳כשהגלים מתחזקים׳ נרכשו ושהספר עתיד להיות מעובד לסרט או לסדרה. שרון צוהר, ברשת החברתית פייסבוק קטלוג הספרים הישראלי - מרכז הספר והספריות הוצאה לאור ביבוקס ספרים ברשת - ספריה של שרון צוהר סקירות על ספריה של שרון צוהר באתר נוריתה על שרון צוהר באתר הלוחשות לספרים(הקישור אינו פעיל) נבחרי השנה לשנת תשע”ו באתר הלוחשות לספרים כתבה על נשות הספרות הארוטית באתר 'און לייף'. איתמר רונאל, ‏"רק שלא יהיה עצוב, עצוב יש מספיק", באתר ‏מאקו‏, 14 ביוני 2018 חמישים גוונים של כחול־לבן, כתבה בערוץ עשר בהשתתפותה של שרון צוהר. 30.6.18 הטרנד הלוהט בישראל, כתבה ב'ישראל היום' 24.11.19 שירלי גל, בקרוב על המסך שלכם: הרבה יותר סקס, באתר הארץ, 25 במאי 2021 רשימת הפרסומים של שרון צוהר, בקטלוג הספרייה הלאומית רשימות רבי המכר 15.7.2016, באתר הארץ, 15 ביולי 2016 רשימות רבי המכר 07.10.16, באתר הארץ, 7 באוקטובר 2016 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שרון צוהר".